./data/stoa0275/stoa009/stoa0275.stoa009.perseus-lat2.xml
Tertullian
Ceterum si adiciam, quae non minus conscientiae omnium recognoscent, in templis adulteria conponi, inter aras lenocinia tractari, in ipsis plerumque aedituorum et sacerdotum tabernaculis sub isdem vittis et apicibus et purpuris thure flagrante libidinem expungi, nescio, ne plus de vobisdei vestri quam de Christianis querantur  Certe sacrilegi de vestris semper adprehenduntur  Christiani enim templa nec interdiu norunt; spoliarent forsitan ea et ipsi, si et ipsi ea adorarent